**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**Г-ЖА ДЕСИСЛАВА ТАНЕВА**

**МИНИСТЪР НА ЗЕМЕДЕЛИЕТО**

**И ХРАНИТЕ**

**В Ъ П Р О С**

**от МАНОЛ ГЕНОВ – народен представител,**

**ПГ „БСП лява БЪЛГАРИЯ”**

Съгласно чл. 90, ал. 1 от Конституцията на Република България и чл. 92 от ПОДНС внасям въпрос

ОТНОСНО: Извършване на нерагламентирана дейност от ЗЕМИНВЕСТ – ЕАД, гр. София, под формата на предоставяне на водо­снабдителни и канализационни услуги на територията на община Марица в землището на село Войводино

**УВАЖЕМА ГОСПОЖО МИНИСТЪР**,

Земинвест – ЕАД, гр. София, изпълнява посочените по-горе услуги на територията на община Марица в разрез с редица закони, действащи на територията на Република България: Закона за водите, Закона за регулиране на водоснабдителните и канализационните услуги.

Експлоатираните от това търговско дружество водоснабдителни и канализационни съоръжения са строени преди десетки години, силно са амортизирани и явно поради липса на средства или нежелание от страна на дружеството те не се поддържат. Обхватът на услугата осигурява повече от 30 фирмени и над 120 битови абонати, които нерядко имат оплаквания от качеството на питейната вода, т.е. с бездействието си дружеството, което събира парите на клиентите, застрашава живота и здравето им.

Уважаема госпожо Министър, моят въпрос към Вас е следният: предвид изброените нарушения какви мерки ще предприемете, за да прекратите продължаващите с години нарушения на посочените по-горе закони от Земинвест – ЕАД, гр. София, извършващо паралелна дейност на територията на ВиК оператора ?

**МАНОЛ ГЕНОВ**

**народен представител**

**от ПГ БСП ЛБ**